Karl Haushofer

Karl Ernst Haushofer (født 27. august 1869 i München i Tyskland, død 13. mars 1946 på Hartschimmel-Hof ved Ammersee) var en tysk general, geopolitiker og filosof.

Med påvirkning fra Friedrich Ratzel, som hadde lansert begrepet Lebensraum, og påvirket av den svenske statsviteren Rudolf Kjellén, la Haushofer grunnlaget for tysk geopolitikk. Haushofer ble i 1921 professor i München, og ble der kjent med Rudolf Hess, som var en av hans studenter. Haushofer besøkte Hess flere ganger i Landsberg fengsel der Hess sonet sammen med Hitler, og Haushofers ideer kan ha påvirket Mein Kampf som Hitler dikterte til Hess.Diner, D. (2000). Beyond the conceivable: Studies on Germany, Nazism, and the Holocaust. University of California Press. Karl Haushofer beskrives som en farsfigur for Hess. Haushofer var tilhenger av samarbeid mellom Tyskland, Sovjetunionen og Japan, og betraktet Hitlers aggressive krigføring i øst som en alvorlig feil.https://www.nytimes.com/1948/06/27/archives/story-of-haushofer-total-power-a-footnote-to-history-by-edmund-a.html Haushofer var far til nazi-motstanderen Albrecht Haushofer.

Haushofer begikk selvmord sammen med sin kone 1946 etter at utenlandsk presse anklagde ham for å være medskyldig i Nazitysklands ekspansasjonspolitikk. 

 Bakgrunn og familie 
Karl Haushofer kom fra familie med mange kunstnere og vitenskapsmenn. Faren Max Haushofer var økonomiprofessor, og moren var Adele Haushofer (født Fraas). Etter avsluttende eksamen ved gymnaset i München så han egentlig for seg en akademisk karriere, men militærtjenesten i Bayern viste seg å være så interessant at han fortsatte med å jobbe som instruktør ved militærakademier og i generalstaben.

Sønnen Albrecht Haushofer studerte geografi og historie i München; han hadde tildels faren som lærer ved universitetet.Diner, D. (2000). Beyond the conceivable: Studies on Germany, Nazism, and the Holocaust. University of California Press. Albrecht Haushofers mor, Martha født Mayer-Doss, var av delvis jødisk opphav og var trolig en «halvjøde» (Mischling) i nazistenes øyne. Familievennen Rudolf Hess signerte en Deutschblütigkeitserklärungen (bekreftelse på arisk avstamming) som skulle verne familien mot jødeforfølgelse. I Karl Haushofers omgangskrets var det mange jøder.Diner, D. (2000). Beyond the conceivable: Studies on Germany, Nazism, and the Holocaust. University of California Press. Sønnen Heinz Haushofer (1906-1988) var landbruksekspert og tjenestegjorde under nazistene.Heske, H. (1987). Karl Haushofer: his role in German geopolitics and in Nazi politics. Political geography quarterly, 6(2), 135-144.

 Militær 
I 1887 begynte han i 1. feltartilleri-regimentet «Prinzregent Luitpold» og fullførte den bayerske krigsskolen (Kriegsschule), artilleriskolen (Artillerieschule) og det bayerske krigsakademiet (Kriegsakademie). Han giftet seg med Martha Mayer Doss i 1896.

Han fortsatte som profesjonell soldat i det tyske keiserrikes hær, og ble forfremmet til generalstaben i 1899. I 1903 begynte han å undervise ved det bayerske krigsakademi.

 Det fjerne Østen 
I 1908 ble han av hæren sendt til Tokyo for å studere den japanske hær og gi den råd som artilleriinstruktør. Denne oppgaven forandret hans livs bane, og markerte begynnelsen av hans kjærlighetsforhold til Orienten. De neste fire årene reiste han mye i Dentfjerne østen, og lærte seg japansk, koreansk og kinesisk. Fra før kunne han russisk, fransk og engelsk. 

Karl Haushofer hadde vært en ivrig student av den tyske filosof Schopenhauer, og under sitt opphold i Det fjerne østen ble han introdusert til orientalsk hemmelig lærdom. Han ble kyndig nok til å oversette flere hinduistiske og buddhistiske tekster, og han ble en autoritet innen orientalsk mystisisme. Noen forfattere tror til og med at han var lederen av et hemmelig satanistisk fellesskap, som han forsøkte å heve Tyskland til verdensmakt ved hjelp av. Disse okkulte koblingene er blitt avvist. 

Haushofer reiste rundt i Det fjerne østen og lærte østlig filosofi og politisk ideologi. Land han besøkte var India, Tibet og Japan. Spesielt interessert var han i en utdødd arisk stamme som en gang hadde slått seg ned i Iran-India-området. Haushofer spredde også interessen i japanske ideologier til blant annet Heinrich Himmler. Himmler kom senere til å betrakte SS som en tysk utgave av de japanske samuraier. Det er påstått at Haushofer kan ha utviklet ideer om raseoverlegenhet gjennom det gamle hinduistiske kastesystemet.

Fra 1911 til 1913 arbeidet Karl Haushofer med en avhandling om Japan til sin doktorgrad i filosofi ved Universitetet i München. Tittelen var Dai Nihon, Betrachtungen über Groß-Japans Wehrkraft. 

 Under og etter første verdenskrig 
Før første verdenskrig var han blitt general, og kommanderte en brigade på vestfronten. Han ble desillusjonert etter Tysklands tap, og de omfattende staffesanksjoner. Han trakk seg tilbake som generalmajor i 1919. 

 Akademisk virke og nazismen 
Etter at han vendte tilbake til Tyskland i 1921 begynte Haushofer som geografiprofessor ved Universitetet i München, og han høstet internasjonal anerkjennelse blant akademikere og intellektuelle. 

I likhet med andre fremtredende tyskere ga han jøder og kommunister skylden for det «forræderi» han mente Tyskland hadde blitt utsatt for. På denne tiden stiftet han bekjentskap med den unge studenten Rudolf Hess. Etter Ølhallkuppet i 1923 fikk Hess hjelp av Karl Haushofer til å stikke seg bort; Hess bodde en periode hos familien Haushofer på familiens gård i Bayern før han ble arrestert og sonet i Landsberg fengsel sammen med Hitler. Karl Haushofer besøkte Hess flere ganger i Landsberg.. Karl Haushofers skal ha avvist nazistenes rasebaserte antisemittisme. Karl Haushofer var aldri medlem av NSDAP.

Haushofer begynte å studere med sikte på å gjenopprette og gjenskape Tyskland. Han trodde tyskernes mangel på geografisk kunnskap og geopolitisk bevissthet var en av hovedgrunnene til Tysklands tap i første verdenskrig. Politisk og geografisk vitenskap ble hans spesialfelt. Da han var 45 år fikk han doktorgrad i politisk geografi. 

Adolf Hitler og Rudolf Hess satte sin lit til Haushofers internasjonale kontakter for å legitimere nazistisk ideologi og filosofi.

Haushofer forble en stor beundrer av japansk kultur. Etter at Adolf Hitler kom til makten i 1933 var professor Haushofer medvirkende i utviklingen av Tysklands allianse med Japan. Flesteparten av møtene mellom høytstående japanske funksjonærer og naziledere fant sted i Haushofers hjem ved München. Han så på Japan som en brodernasjon for Tyskland.

Haushofers sønn, Albrecht (1903–1945), ble siktet for å ha vært involvert i komplottet som 20. juli 1944 skulle ta livet av Hitler, og han ble drept av nazistene i Moabit-fengselet i Berlin. Karl Haushofer og sønnen Heinz ble internert i Dachau etter 20. juli-attentatet.

 Etter annen verdenskrig 
Karl Haushofer ble forhørt av fader Edmund A. Walsh på vegne av de allierte styrker for å avgjøre om han skulle stilles for retten i Nürnberg for krigsforbrytelser. Walsh kom til den konklusjonen at Haushofer ikke hadde utført krigsforbrytelser. Walsh ga i 1948 ut bok om Haushofer.https://sk.sagepub.com/ency/edvol/geography/chpt/haushofer-karl-1869-1946 

Sent på kvelden 10. mars 1946 begikk Haushofer og hans kone selvmord sammen ved å drikke gift som blant annet inneholdt arsenikk. Hans kone hengte seg i et tre før giften virket for fullt. Sønnen Heinz fant likene på familiegården dagen etter. I selvmordsbrevet skrev Karl Haushofer: "Jeg ønsker å glemme og bli glemt". Han ønsket ikke noen offisiell begravelse, ikke noe minneord og ikke noe gravminne.Bowd, G. (2013). Fascist Scotland. Birlinn.

 Verker 
 Das Japanische Reich in seiner geographischen Entwicklung. L.W. Seidel & Sohn, Wien 1921.
 Geopolitik des Pazifischen Ozeans. (1925)
 Bausteine zur Geopolitik. Kurt Vowinckel, Berlin 1928.
 Japans Reichserneuerung von der Meiji-Ära bis heute. Walter de Gruyter & Co., Berlin 1930.
 Der nationalsozialistische Gedanke in der Welt. G.D.W. Callway, 1933.
 Weltpolitik von heute. Zeitgeschichte-Verlag Wilhelm Andermann, Berlin 1934.
 Napoleon I. Coleman, Lübeck 1935.
 Kitchener. Coleman, Lübeck 1935.
 Foch. Coleman, Lübeck 1935.
 Weltmeere und Weltmächte. Zeitgeschichte Verlag, Berlin 1937.
 Welt in Gärung. Zeitberichte deutsche Geopolitiker. Hrsg.: Gustav Fochler-Hauke.  Deutscher Verl. für Politik und Wirtschaft Berlin; Breitkopf & Härtel, Leipzig 1937.
 Deutsche Kulturpolitik im indopazifischen Raum. Hoffmann u. Campe, Hamburg 1939.
 Grenzen in ihrer geographischen und politischen Bedeutung. Vowinckel, Heidelberg, Berlin; Magdeburg: 1939.
 Wehr-Geopolitik : Geogr. Grundlagen e. Wehrkunde. Junker u. Dünnhaupt, Berlin 1941.
 Japan baut sein Reich. Zeitgeschichte-Verlag Wilhelm Andermann, Berlin 1941.
 Das Werden des deutschen Volkes. Von d. Vielfalt der Stämme zur Einheit der Nation. Propyläen-Verl., Berlin 1941.
 Der Kontinentalblock. Mitteleuropa, Eurasien, Japan. Eher Verlag, Berlin 1941.
 Das Reich. Großdeutsches Werden im Abendland. Habel, Berlin 1943.
 Geopolitische Grundlagen. Industrieverlag Spaeth & Linde, Berlin, Wien, 1939.

 Fotnoter 

 Litteratur 
 Tilman Koops: Karl Haushofer. In: Handbuch der völkischen Wissenschaften. Personen – Institutionen – Forschungsprogramme – Stiftungen. Hrsg. v. Ingo Haar u. Michael Fahlbusch. Unter Mitarb. v. Matthias Berg, München 2008, S. 235–238.
 Heike Wolter: ’Volk ohne Raum’. Lebensraumvorstellungen im geopolitischen, literarischen und politischen Diskurs der Weimarer Republik. Eine Untersuchung auf der Basis von Fallstudien zu Leben und Werk Karl Haushofers, Hans Grimms und Adolf Hitlers. Lit, Münster, Hamburg, London 2003.
 Christian W. Spang: Karl Haushofer und Japan. Die Rezeption seiner geopolitischen Theorien in der deutschen und japanischen Politik. Iudicium, München 2013, ISBN 978-3-86205-040-6.
 Christian W. Spang: Karl Haushofer Re-examined – Geopolitics as a Factor within Japanese-German Rapprochement in the Inter-War Years? In: C. W. Spang, R.-H. Wippich (Hrsg.): Japanese-German Relations, 1895–1945. War, Diplomacy and Public Opinion. London 2006, S. 139–157.
 Gerhard J. Bellinger und Brigitte Regler-Bellinger: Schwabings Ainmillerstrasse und ihre bedeutendsten Anwohner. Ein repräsentatives Beispiel der Münchner Stadtgeschichte von 1888 bis heute.  Norderstedt 2003, Seite 123–125 books.google- ISBN 3-8330-0747-8; 2. Aufl. 2012, ISBN 978-3-8482-2883-6; E-Book 2013, ISBN 978-3-8482-6264-9.
 Christian W. Spang: Karl Haushofer und Japan. Der Einfluß der Kontinentalblocktheorie auf die Japanpolitik des Dritten Reiches. In: Hilaria Gössmann, Andreas Muralla (Hrsg.): 11. Deutschsprachiger Japanologentag in Trier 1999. 1. Band, Münster 2001, S. 121–134.
 Christian W. Spang: Karl Haushofer und die Geopolitik in Japan. Zur Bedeutung Haushofers innerhalb der deutsch-japanischen Beziehungen nach dem Ersten Weltkrieg. In: Irene Diekmann et al. (Hrsg.): Geopolitik. Grenzgänge im Zeitgeist. Band 1.2, Potsdam 2000, ISBN 3-932981-68-5, S. 591–629.
 Bruno Hipler: Hitlers Lehrmeister – Karl Haushofer als Vater der NS-Ideologie. EOS-Verlag, St. Ottilien 1996, ISBN 3-88096-298-7.
 Frank Ebeling: Geopolitik. Karl Haushofer und seine Raumwissenschaft 1919–1945. Berlin 1994.
 Hans-Adolf Jacobsen: Kampf um Lebensraum. Zur Rolle des Geopolitikers Karl Haushofer im Dritten Reich. In: German Studies Review. Band 4, Nr. 1, 1981, S. 79–104.
 Hans-Adolf Jacobsen: Auswärtige Kulturpolitik als „Geistige Waffe“. Karl Haushofer und die Deutsche Akademie 1923–1937. In: Kurt Düwell, Werner Link (Hrsg.): Deutsche auswärtige Kulturpolitik seit 1871. Beiträge zur Geschichte der Kulturpolitik. Band 1, Köln und Wien 1981, S. 218–256.
 Hans-Adolf Jacobsen: Karl Haushofer. Leben und Werk. 2 Bände, Boldt, Boppard 1979, ISBN 3-7646-1648-2.
 Rainer Matern: Karl Haushofer und seine Geopolitik in den Jahren der Weimarer Republik und des Dritten Reiches. Ein Beitrag zum Verständnis seiner Ideen und seines Wirkens. Karlsruhe 1978.
 Donald Hawley Norton: Karl Haushofer and the German Academy, 1925–1945. In: Central European History. Band 1, 1968, S. 80–99.
 Donald Hawley Norton: Karl Haushofer and His Influence on Nazi ideology and German Foreign Policy 1919–45. Diss. phil. Clark University, Worcester (Massachusetts) 1965andere, falsche Schreibweise des Vornamens: Howley. Oft abgekürzt zu H.- In einschlägigen Instituten in den USA häufig als Microfilm vorhanden
Edmund A. Walsh, S.J.: The Mystery of Haushofer. LIFE Magazine, 16. september 1946

 Fernwirkungen deutscher Geopolitik. Festschrift zum 70. Geburtstag ihres Herausgebers Karl Haushofer am 27. August 1939. Sonderband der Zeitschrift für Geopolitik, Jg. 16, Heft 8 & 9 (Aug./Sept.) Kurt Vowinckel, Leipzig 1939 (740 s.)

 Referanser 

 Eksterne lenker 




Kategori:Personer fra München
Kategori:Tyske politikere
Kategori:Tyske generaler
Kategori:Tyske arméoffiserer
Kategori:Tyske geografer
Kategori:Tyske filosofer
Kategori:Tyske professorer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Religionsfilosofi
Kategori:Medlemmer av Thuleselskapet
Kategori:Tysk militærpersonell (Hæren i Keiserrike)
Kategori:Japan
Kategori:Fanger i Dachau